গুজৰাটত কৰ্মৰত মেৰাপানীৰ এজন যুৱক মাছমৰীয়া জাহাজসহ পাকিস্তানৰ নৌ-সেনাৰ হাতত কৰায়ত্ত হৈ থকাৰ বাতৰিয়ে পৰিয়ালটোক উদ্বিগ্ন কৰি তুলিছে।
জানিব পৰা মতে মেৰাপানীৰ নৱগ্ৰামৰ প্ৰদীপ শইকীয়াৰ সন্তান সীমান্ত ওৰফে চিমন্তই চাৰি মাহ পূৰ্বে গুজৰাটত কৰ্মসংস্থাপন বিচাৰি সাগৰত মাছমৰা জাহাজত সহায়ক হিচাপে কাম কৰি আছিল। মুঠ ২২জন ব্যক্তিসহ এই মাছমৰীয়া জাহাজখনে সাগৰত মাছ মাৰি থকা অৱস্থাতে নিশাৰ ভাগত ভুলক্ৰমে ভাৰত-পাকিস্তানৰ আন্তঃৰাষ্ট্ৰীয় সীমান্ত অতিক্ৰম কৰি যোৱাৰ বাবে পাকিস্তানৰ নৌ-সেনাই জাহাজসহ আটাইকেইজন ভাৰতীয়কে আটক কৰে।
ইপিনে, অন্ধ্ৰ প্ৰদেশত কৰ্মৰত সীমান্তৰ ককায়েকৰ পৰা এই ঘটনা সন্দৰ্ভত জানিব পাৰি পৰিয়ালটো উদ্বিগ্ন হৈ পৰিছে। এটি এমহীয়া সন্তানৰ পিতৃ সীমান্তৰ পত্নী আৰু পিতৃ-মাতৃয়ে পাকিস্তানত কাৰাৰুদ্ধ হৈ থকা সীমান্তৰ অনিশ্চিত ভৱিষ্যতক লৈ ভাগি পৰিছে।
আনহাতে, মেৰাপানীৰ সীমান্তকে ধৰি আন ২২জন ভাৰতীয় লোকক পাকিস্তান চৰকাৰে এতিয়াও মুকলি কৰি দিয়া নাই। সীমান্তৰ পৰিয়ালে পুত্ৰৰ মুক্তিৰ বাবে মেৰাপানী আৰক্ষী থানাত জনোৱাৰ উপৰি ভাৰত চৰকাৰৰ বিদেশ মন্ত্ৰ্যালয়ৰ সহযোগিতা কামনা কৰিছে।
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
